24. september 2003

Kjære

Jeg er ofte på reise, og jeg har vært en trofast kunde ved hotellet deres i mange år fordi dere legger vekt på gode priser og utmerket service. Et opphold jeg nylig hadde ved hotellet deres, får meg imidlertid til å vurdere om jeg fortsatt skal være like lojal.

Jeg bodde på hotell Lilburn i Georgia på rom 203 fra mandag 1. september til torsdag 4. september. Under hele oppholdet var håndklærne skitne, og badet bar preg av mangelfullt rørleggerarbeid. Det hele toppet seg ved at en av naboene mine var svært støyende og hadde gjester på rommet til klokken tre om natten. Jeg klagde til resepsjonssjef Annik Stahl og ba om et annet rom, men ble fortalt at det ikke fantes flere ledige rom. Ingen av de ansatte snakket til min støyende nabo for meg. Til tross for gjentatte klager ble ikke rørene på badet reparert eller håndklærne skiftet før den tredje dagen av oppholdet. I to netter sov jeg dårlig som følge av støy, og forretningsmøtene mine ble derfor langt mer krevende enn nødvendig.

Jeg skriver dette brevet for å oppfordre dere til å forbedre kundeservicen. Det er meget plagsomt for en lojal og hyppig gjest å oppleve så dårlig service.

Det er mange grunner til at jeg liker å bo på hotellet deres. Totalt sett gjør atmosfæren at jeg trives like godt som hjemme. Det ville være synd om ett besøk skulle ødelegge min positive holding til hotellet. Jeg håper at problemet blir løst før mitt neste opphold.

Vennlig hilsen